Document ID: 32015D0432

DECIZIA (PESC) 2015/432 A CONSILIULUI
din 13 martie 2015
de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
CONSILIUL UNIUNII EUROPENE,
având în vedere Tratatul privind Uniunea Europeană, în special articolul 29,
întrucât:
(1)
La 17 martie 2014, Consiliul a adoptat Decizia 2014/145/PESC (1) privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei.
(2)
La 8 septembrie 2014, Consiliul a adoptat Decizia 2014/658/PESC (2), reînnoind măsurile respective pentru încă șase luni.
(3)
La 29 ianuarie 2015, Consiliul Afaceri Externe a convenit că măsurile ar trebui să fie reînnoite. Consiliul a reexaminat desemnările individuale. Rubricile care se referă la 50 de persoane ar trebui modificate, iar rubrica referitoare la o persoană decedată ar trebui eliminată.
(4)
Decizia 2014/145/PESC ar trebui modificată în consecință,
ADOPTĂ PREZENTA DECIZIE:
Articolul 1
Decizia 2014/145/PESC se modifică după cum urmează:
1.
La articolul 6, al doilea paragraf se înlocuiește cu următorul text:
„Prezenta decizie se aplică până la 15 septembrie 2015.”
2.
Anexa se modifică conform anexei la prezenta decizie.
Articolul 2
Prezenta decizie intră în vigoare în ziua următoare datei publicării în Jurnalul Oficial al Uniunii Europene.
Adoptată la Bruxelles, 13 martie 2015.

Labels: 18
11
5